CELEX: 31982D0939
Language: el
Date: 1982-12-22 00:00:00
Title: 82/939/EOK: Απόφαση τής Επιτροπής τής 22ας Δεκεμβρίου 1982 περί χορηγήσεως αδείας στό Ηνωμένο Βασίλειο νά προβεί σέ ενδοκοινοτική επιτήρηση όσον αφορά τίς εισαγωγές μπανανών καταγωγής ορισμένων τρίτων χωρών, οι οποίες τίθενται σέ ελεύθερη κυκλοφορία στά άλλα Κράτη μέλη (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0939

82/939/EOK: Απόφαση τής Επιτροπής τής 22ας Δεκεμβρίου 1982 περί χορηγήσεως αδείας στό Ηνωμένο Βασίλειο νά προβεί σέ ενδοκοινοτική επιτήρηση όσον αφορά τίς εισαγωγές μπανανών καταγωγής ορισμένων τρίτων χωρών, οι οποίες τίθενται σέ ελεύθερη κυκλοφορία στά άλλα Κράτη μέλη (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 383 της 31/12/1982 σ. 0015 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1982  περί χορηγήσεως αδείας στο Ηνωμένο Βασίλειο να προβεί σε ενδοκοινοτική επιτήρηση όσον αφορά τις εισαγωγές μπανανών καταγωγής ορισμένων τρίτων χωρών, οι οποίες τίθενται σε ελεύθερη κυκλοφορία στα άλλα Κράτη μέλη  (Το κείμενο στην αγγλική γλώσσα είναι το μόνο αυθεντικό)  (82/939/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115,  Εκτιμώντας:  ότι η Επιτροπή με την απόφαση 80/776/ΕΟΚ (1), όπως τροποποιήθηκε με την απόφαση 80/920/ΕΟΚ (2), εξουσιοδότησε το Ηνωμένο Βασίλειο να προβεί σε ενδοκοινοτική επιτήρηση όσον αφορά τις εισαγωγές μπανανών που αντιστοιχούν στον Κώδικα 08.01 Β του Κοινού Δασμολογίου καταγωγής ορισμένων τρίτων χωρών εκτός των κρατών ΑΚΕ (3) και οι οποίες τίθενται σε ελεύθερη κυκλοφορία στα άλλα Κράτη μέλη·  ότι η Επιτροπή με απόφαση της 18ης Δεκεμβρίου 1981, επεξέτεινε την προαναφερθείσα επιτήρηση μέχρι της 31ης Δεκεμβρίου 1982· ότι στις 8 Δεκεμβρίου 1982 η κυβέρνηση του Ηνωμένου Βασιλείου υπέβαλε αίτηση στην Επιτροπή για εξουσιοδότηση να συνεχίσει την επιτήρηση μέχρι την 31η Δεκεμβρίου 1983·  ότι οι συνθήκες που οδήγησαν την Επιτροπή στην υιοθέτηση της αποφάσεως 80/776/ΕΟΚ εξακολουθούν να υφίστανται, ειδικά η ανάγκη εξασφαλίσεως της αποτελεσματικότητας των μέτρων εμπορικής πολιτικής τα οποία το Ηνωμένο Βασίλειο πρέπει να εκτελέσει όσον αφορά τις εισαγωγές μπανανών καταγωγής ορισμένων τρίτων χωρών εκτός των Κρατών ΑΚΕ για να εκπληρώσει τις προϋποθέσεις του πρωτοκόλλου 4 της συνθήκης της Λομέ:  ότι, υπ' αυτές τις συνθήκες, θα πρέπει να δοθεί εξουσιοδότηση στο Ηνωμένο Βασίλειο να συνεχίσει την ενδοκοινοτική επιτήρηση των εισαγωγών των εν λόγω προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  JΑρθρο 1  Η περίοδος ισχύος της αποφάσεως 80/776/ΕΟΚ, όπως τροποποιήθηκε με την απόφαση 80/920/ΕΟΚ, παρατείνεται με την παρούσα μέχρι 31 Δεκεμβρίου 1983.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 22 Δεκεμβρίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 224 της 27. 8. 1980, σ. 15.  (2) ΕΕ αριθ. L 261 της 4. 10. 1980, σ. 19.  (3) Βολιβία, Καναδάς, Κολομβία, Κόστα Ρίκα, Κούβα, Ελ Σαλβαντόρ, Εκουαντόρ, Ηνωμένες Πολιτείες, Γουατεμάλα, Νικαράγουα, Παναμάς, Φιλιππίνες, Δομικανική Δημοκρατία, Βενεζουέλα, Ονδούρες, Αιτή, Μεξικό.